แชร์สนั่น ชาวเน็ตแฉดาราช่องมากสีขโมยทีวี-ไม่จ่ายค่าเช่าบ้าน
มีประเด็นร้อนให้ขาเผือกในโซเชียลฯ ได้มุงกันอีกแล้ว เมื่อมีผู้ใช้เฟซบุ๊กรายหนึ่งโพสต์แฉดาราช่องมากสีไม่จ่ายค่าเช่าบ้าน ค่าน้ำค่าไฟ ค่าอินเทอร์เน็ตจนโดนตัด แถมยังทำบ้านเสียหายและขโมยทีวีไปอีกด้วย โดยอ้างว่าไม่มีเงิน หมุนเงินไม่ทัน พอติดต่อไปก็ไม่รับโทรศัพท์และไม่โทรกลับ,ซึ่งผู้ใช้เฟซบุ๊กคนดังกล่าวได้โพสต์ข้อความระบายถึงเรื่องที่เกิดขึ้นว่า ดาราขี้โกง ใครรู้จักคนคนนี้ ฝากบอกหน่อยนะคะ ให้มารับผิดชอบการกระทำด้วย มาเช่าบ้าน ค่าเช่าไม่จ่าย ค่าไฟไม่จ่าย ค่าเน็ต ค่าน้ำไม่จ่ายจนโดนตัด ทำบ้านเสียหาย ขโมยทีวี ค้างค่าเช่าสามเดือน ออกก่อนสัญญา อ้างโน่นนี่ ไม่มีเงิน หมุนเงินไม่ทัน เช็คไม่ออก ทวงหนี้ไม่ได้ ทำบ้านพัง ประตูพัง พังไปหมด กุญแจบ้านไม่ยอมมาคืน ติดต่อไปไม่เคยรับ ไม่เคยโทรกลับ หลายเดือนที่เฝ้ารอน้องมาคืนกุญแจบ้าน ด้วยความหวังว่าจะไม่ตอแ_ลเฮ้อ,นอกจากนี้ผู้ใช้เฟซบุ๊กคนนี้ยังบอกว่าดาราคนดังกล่าวเพิ่งกลับจากไปเที่ยวญี่ปุ่นในช่วงปีใหม่ที่ผ่านมา ส่วนงานมีทั้งเป็นพิธีกร และมีผลงานละครที่กำลังจะออนแอร์กับดาราสาวสวยตัวท็อปช่องที่เพิ่งจะแต่งงาน ก่อนจะบอกว่า #เพลียคนแบบนี้ #ไร้เกียรติ #เงินไม่กี่พัน #ไม่มีปัญญาหามารับผิดชอบ #ประกาศหาคน #รายละเอียดอีกเยอะช่วยกันแชร์นะคะ เห็นใจหน่อยนะคะ ไม่รู้จะตามหาเค้าได้ทางไหนแล้ว,งานนี้นอกจากชาวเน็ตจะช่วยกันแชร์แล้ว ก็อดสงสัยไม่ได้ว่าดาราคนนี้เป็นใครถึงมีพฤติกรรมแบบนี้ แต่สรุปแล้วจะเป็นใครคงต้องรอดูกันต่อไป.
มีประเด็นร้อนให้ขาเผือกในโซเชียลฯ ได้มุงกันอีกแล้ว เมื่อมีคนโพสต์แฉดาราช่องมากสีไม่จ่ายค่าเช่าบ้าน ค่าน้ำค่าไฟ ค่าอินเทอร์เน็ตจนโดนตัด แถมยังทำบ้านเสียหายและขโมยทีวีไปอีกด้วย
ดารา,ดาราไม่จ่ายค่าเช่าบ้าน,ดาราโดนแฉ,แฉดารา,ดาราถูกแฉ,กอสซิป